**รูปแบบการดูแลผู้ป่วยโรคเบาหวานในสุขศาลาบ้านหัวขวา หมู่ที่ 12**

**ตำบลหลักเมือง อำเภอกมลาไสย จังหวัดกาฬสินธุ์**

**ผู้ศึกษา ยุภักดิ์ บอนคำ รพ.สต.บ้านบึง ตำบลหลักเมือง อำเภอกมลาไสย จังหวัดกาฬสินธุ์**

**หลักการและเหตุผล**

ในปัจจุบันปัญหาสาธารณสุขที่สำคัญคือปัญหาผู้ป่วยด้วยโรคไม่ติดต่อ และโรคเรื้อรัง เช่น โรคหัวใจและหลอดเลือด โรคเบาหวาน โรคความดันโลหิตสูง นับวันจะมีแนวโน้มเพิ่มสูงขึ้น ซึ่งโรคเรื้อรังดังกล่าว โดยเฉพาะโรคเบาหวาน ก่อให้เกิดปัญหาต่อสุขภาพ มีการประมาณการทางสถิติว่า ทั่วโลกมีผู้ที่ได้รับการวินิจฉัยว่าเป็นเบาหวานประมาณ 125 ล้านคน และมีอัตราการเพิ่มของผู้ป่วยทุกปี และในการศึกษาสถานการณ์และธรรมชาติวิทยาของโรคเบาหวานและความดันโลหิตสูงในประชากร พบว่าภาพรวมของประเทศ พบประชากรไทยมีแนวโน้มการตายและป่วยจากโรคเบาหวานและความดันโลหิตสูงเพิ่มสูงขึ้นใน 13 ปีขึ้นไป มากกว่าหนึ่งล้านเก้าแสนคน และมีแนวโน้มการเพิ่มขึ้นของความชุกและจำนวนผู้เป็นเบาหวานสูงขึ้นอย่างรวดเร็ว นอกจากนั้นยังพบว่า เมื่ออายุสูงขึ้น มีโอกาสเป็นเบาหวานได้ง่าย เมื่อเป็นโรคเบาหวานระยะเวลาหนึ่งแล้วจะเกิดโรคแทรกซ้อนทาง ตา ไต หัวใจ ระบบประสาท แผลเรื้อรัง เป็นต้น

จากการสำรวจสภาวะสุขภาพคนไทยโดยการตรวจร่างกาย ครั้งที่ 4 พ.ศ. 2551-2552 ของสถาบันวิจัยระบบสาธารณสุข พบว่า คนไทยอายุ 15 ปีขึ้นไป มีอัตราความชุกโรคเบาหวาน ร้อยละ 6.9 หรือประมาณ 3.46 ล้านคน ซึ่งรัฐต้องแบกรับภาระค่าใช้จ่ายของโรคนี้ปีละ 126,859 ล้านบาท (โสภณ เมฆธน. ออนไลน์ ,1 มีนาคม 2555) และจากการดำเนินการตรวจคัดกรองโรคเบาหวานในกลุ่มอายุ 35 ปีขึ้นไป ตั้งแต่พ.ศ. 2552 -2554 จำนวน 22.2 ล้านคน ผลการตรวจในปี 2554 พบผู้ป่วยเบาหวานรายใหม่กว่า 300,000 คน คิดเป็นร้อยละ 17 และพบผู้มีระดับน้ำตาลในเลือดสูงเกินปกติ มีความเสี่ยงที่จะป่วยอีก 2.4 ล้านคน คิดเป็นร้อยละ 11 (โสภณ เมฆธน. ออนไลน์ ,1 มีนาคม 2555)

สำหรับสถานการณ์โรคเบาหวานของจังหวัดกาฬสินธุ์ จากการรายงานการเฝ้าระวังโรคเรื้อรัง ตั้งแต่ปี 2551 – 2555 พบอัตราป่วยโรคเบาหวาน เพิ่มขึ้น 5 เท่า ดังนี้ 1,053.06 1,072.93 1,202.20 4,403.52 และ 5,531.07 ต่อแสนประชากร ส่วนมากพบในเพศหญิง ร้อย ละ 67.97 ช่วงอายุระหว่าง 60 – 69 ปี ร้อยละ 44.44 รองลงมา 70 – 79 ปี ร้อยละ 29.41 (สำนักงานสาธารณสุขจังหวัดกาฬสินธุ์, 2555)

จากผลการดำเนินงานรักษาพยาบาลและคัดกรองค้นหาผู้ป่วยเบาหวานของโรงพยาบาลส่งเสริมสุขภาพตำบลบ้านบึง เขตโดยเครือข่ายบริการสุขภาพอำเภอกมลาไสย ได้จัดทำโครงการ ส่งเสริมสุขภาพ โดยให้บริการตรวจคัดกรอง เพื่อค้นหาโรคเบาหวานและความดันโลหิตสูงเบื้องต้น พบว่ามีผู้ป่วยรายใหม่และผู้มีภาวะเสี่ยงสูงจำนวนมาก และปัจจุบันแม้ว่าการรักษาโรคเบาหวานในโรงพยาบาลส่งเสริมสุขภาพตำบลจะดีขึ้น กล่าวคือ มีแพทย์ออกให้บริการตรวจรักษาถึงในระดับโรงพยาบาลส่งเสริมสุขภาพตำบล แต่ระบบการติดตามดูแลฟื้นฟู การให้ความรู้ เพื่อป้องกันภาวะแทรกซ้อน และการส่งเสริมสุขภาพทั้งทางกาย จิต และสังคม ภายหลังการรักษา ก็ยังมีระบบที่ไม่ดีเพียงพอ ทำให้ผู้ป่วยโรคเรื้อรังดังกล่าวมีภาวะแทรกซ้อน เพิ่มมากขึ้น

ดังนั้นโรงพยาบาลส่งเสริมสุขภาพตำบลบ้านบึง ได้เล็งเห็นถึงความสำคัญดังกล่าว จึงได้จัดให้บริการผู้ป่วยเบาวานในสุขศาลาบ้านหัวขวาหมู่ที่ 12 ตำบลหลักเมือง เพื่อสร้างการมีส่วนร่วมในการดูแลตนเองในด้านการรักษาและส่งเสริมสุขภาพของผู้ป่วยเบาหวาน เพื่อลดภาวะแทรกซ้อนต่างๆ จากโรคเบาหวานได้

**วัตถุประสงค์**

เพื่อจัดรูปแบบในการดูแลผู้ป่วยเบาหวานในสุขศาลาของโรงพยาบาลส่งเสริมสุขภาพตำบลให้มีคุณภาพมาตรฐาน

**สมติฐาน -**

**ประโยชน์ของงานวิชาการ**

1. เป็นข้อมูลพื้นฐานในการพัฒนาการดูแลรักษาผู้ป่วยเบาหวาน

2. เป็นแนวทางพัฒนารูปแบบการให้บริการผู้ป่วยเบาหวานในสุขศาลา

3. เป็นแนวทางในการศึกษาวิจัยเกี่ยวกับการส่งเสริมสุขภาพให้แก่ผู้ป่วยเบาหวานต่อไป

**รูปแบบ**

การศึกษาในครั้งนี้เป็นการศึกษาเชิงพรรณนา เพื่อศึกษารูปแบบการดูแลผู้ป่วยเบาหวาน ในเขตตำบลหลักเมือง อำเภอกมลาไสย จังหวัดกาฬสินธุ์

**ประชากร/กลุ่มตัวอย่าง**

ผู้ป่วยโรคเบาหวานในเขตรับผิดชอบในสุขศาลาบ้านหัวขวาหมู่ 12 ตำบลหลักเมือง จำนวน 39 คน

**เครื่องมือ**

แบบสัมภาษณ์ความรู้ ทัศนคติ และการปฏิบัติตัวขอผู้ป่วยโรคเบาวานในชุมชน

แบบสัมภาษณ์การจัดบริการและความพึงพอใจในการรับบริการของผู้ป่วยเบาหวาน

**ขั้นตอน**

ขั้นที่ 1 เลือกโครงการและตั้งหัวข้อศึกษา

ขั้นที่ 2 ทบทวนวรรณกรรมที่เกี่ยวข้อง

ขั้นที่ 3 กำหนดปัญหา เป้าหมายและวัตถุประสงค์ของการประเมิน

ขั้นที่ 4 ออกแบบ วางแผนศึกษาประเมิน

ขั้นที่ 5 เก็บรวบรวมข้อมูล

ขั้นที่ 6 วิเคราะห์ข้อมูลและแปรผล

ขั้นที่ 7 การเสนอรายงานการศึกษาเชิงประเมินผล

**วิธีการขั้นตอน**

การศึกษาครั้งนี้ เป็นการศึกษาเชิงพรรณนา โดยเก็บรวบรวมข้อมูลจากประชากรผู้ป่วยเบาหวานทั้งหมด จำนวน 39 คน เก็บรวบรวมข้อมูลโดยใช้แบบสัมภาษณ์ และแบบประเมินความสามารถในการประกอบกิจวัตรประจำวันพื้นฐาน

**ผลการวิเคราะห์ /ผลการศึกษา**

การศึกษารูปแบบการดูแลผู้ป่วยโรคเบาหวานในสุขศาลาบ้านหัวขวา หมู่ที่ 12 เก็บข้อมูลโดยใช้แบบสัมภาษณ์

กลุ่มตัวอย่าง จำนวน 39 ราย ผลการวิเคราะห์ข้อมูล นำเสนอเป็นส่วน ๆ ดังนี้

ส่วนที่ 1 ข้อมูลทั่วไป

ด้านประชากร พบว่า กลุ่มตัวอย่างส่วนใหญ่ เป็นเพศหญิง ร้อยละ 66.67 มีอายุระหว่าง 50 – 59 ปี ร้อยละ 51.28 นับถือศาสนาพุทธ ร้อยละ 100.00 และอยู่กับคู่สมรส ร้อยละ 76.92

ด้านสุขภาพ พบว่า ผู้ป่วยควบคุมภาวะน้ำตาลได้ ร้อยละ 87.17 กลุ่มตัวอย่างส่วนใหญ่ มีภาวะแทกซ้อน 7.69 ไม่สูบบุหรี่ ร้อยละ 94.87 และไม่ดื่มสุรา ร้อยละ 92.30

ด้านสังคมและเศรษฐกิจ พบว่า กลุ่มตัวอย่างส่วนใหญ่ จบชั้นประถมศึกษา ร้อยละ 74.35 อาศัยอยู่กับคู่สมรสและบุตร ร้อยละ 92.30 มีบุตรเป็นผู้ดูแลหลัก ร้อยละ 87.17 เข้าร่วมกิจกรรมในสังคม ร้อยละ 92.30 ในประกอบอาชีพเกษตรกรรม ร้อยละ 84.61 มีรายได้หลักจากการทำงาน ร้อยละ 51.28 รายได้เฉลี่ย ระหว่าง 1,001 – 5,000 ร้อยละ 56.41 ซึ่งเพียงพอต่อการเลี้ยงชีพ ร้อยละ 89.74

ด้านระบบบริการสาธารณสุข พบว่า กลุ่มตัวอย่างส่วนใหญ่ ใช้สิทธิหลักประกันสุขภาพถ้วนหน้า (บัตรทอง) ร้อยละ 94.87 ไปรับการสถานบริการตามสิทธิการรักษาทั้งปฐมภูมิและทุติยภูมิ ร้อยละ 89.74 มีความสะดวกในการไปใช้บริการ ร้อยละ 100.00 และได้รับความรู้ด้านสุขภาพ ร้อยละ 100.00

ส่วนที่ 2 ข้อมูลเกี่ยวกับการดูแลสุขภาพด้วยตนเองของผู้ป่วยเบาหวาน

ผู้ป่วยเบาหวานมีความรู้ในการดูแลตนเองในระดับดี ร้อยละ 82.05 ผู้ป่วยเบาหวานมีทัศนคติที่ต่อโรคโรคเบาหวาน ระดับปานกลาง 74.35 ผู้ป่วยเบาหวานมีการปฏิบัติตัวเพื่อควบคุมโรคเบาหวสน ในระดับดี ร้อยละ 87.17 จากการประเมินเกี่ยวกับการปฏิบัติ ซึ่งมีคะแนนเต็ม 20 คะแนน พบว่า กลุ่มประชากร มีคะแนนเฉลี่ย คือ 13.26 คะแนนต่ำสุดคือ 3 คะแนน มีจำนวน 2 คน คิดเป็นร้อยละ 0.51 คะแนนสูงสุดคือ 20 คะแนน จำนวน 5 คน คิดเป็นร้อยละ 12.82

ส่วนที่ 3 ข้อมูลเกี่ยวกับการจัดบริการผู้ป่วยเบาหวานในสุขศาลาและความพึงพอใจ

ผู้ป่วยเบาวานมีความมั่นใจมาตรฐานในการจัดให้บริการที่สุขศาลาระดับปานดี 71.79 ร้อยละ ส่วนใหญ่ผู้ป่วยโรคเบาหวานมีความพึงพอใจในการรับบริการในระดับ ดี ร้อยละ 85

**อภิปราย**

ความสามารถในเชิงปฏิบัติกิจวัตรประจำวัน พบว่า การมีภาวะพึ่งพาเพิ่มขึ้นตามการป่วย ระยะเวลาที่เป็นโรค เนื่องจากสภาพร่างกายที่มีความเสื่อมที่เป็นไปตามอายุ สำหรับผู้ป่วยเบาหวานที่มีภาวะพึ่งพาผู้อื่นปานกลางจนถึงไม่สามารถช่วยตนเองได้ เป็นกลุ่มที่ต้องได้รับการดูแลอย่างใกล้ชิดทั้งทางกายและทางจิตใจ เป็นผู้ที่มีโอกาสเจ็บป่วยและเกิดภาวะแทรกซ้อนต่าง ๆ ได้ง่าย

**ข้อเสนอแนะ**

1. มีการจัดกลุ่มสำหรับการดูแลผู้ป่วยเบาหวานในชุมชน ได้ความเหมาะสมตามลำดับความสำคัญก่อนหลัง เช่น มุ่งเน้นในกลุ่มที่มีระดับภาวะแทรกซ้อน ควรได้รับการเยี่ยมบ้าน มีการให้ความรู้และฝึกทักษะแก่ผู้ดูแลผู้ป่วยเบาหวานและติดตามให้การดูแลอย่างต่อเนื่อง

2. มีการศึกษารูปแบบการให้การดูแลผู้ป่วยเบาหาวานที่มีภาวะแทรกซ้อนในชุมชน

**บรรณานุกรม/เอกสารอ้างอิง**

กาญจนา เกษกาญจน์. (2551) การศึกษาพฤติกรรมส่งเสริมสุขภาพผู้สูงอายุโรคเบาหวาน.วิทยานิพนธ์

พย.ม. (สาขาการพยาบาลผู้ใหญ่) กรถงเทพฯ : บัณฑิตวิทยาลัย มหาวิทยาลัย มหิดล.

ขนิษฐา นันทบุต และคณะ. (2546) การศึกษาและพัฒนาศักยภาพการดูแลผู้ป่วยโรคเบาหวานบนพื้นฐาน

ทางสังคมและวัฒนธรรมของท้องถิ่นอีสาน. [รายงาน] ขอนแก่น : คณะพยาบาลศาสตร์

มหาวิทยาลัยขอนแก่น.

ชัยชาญ ดีโรจน์วงศ์ และกอบชัย พัววิไล. (2546) การวินิจฉัยและจำแนกโรคเบาหวาน ตำราโรคเบาหวาน.

กรุงเทพฯ : เรือนแก้วการพิมพ์.

สมจิตร หนูเจริญกุล และคณะ. (2540) .”รูปแบบการดูแลตนเองในผู้ป่วยเบาหวาน” วารสารวิจัยทางการ

พยาบาล. (1) หน้า 47-51.

สุวะรา ลิมป์สดใส. (2543) รูปแบบการส่งเสริมสุขภาพกลุ่มเสี่ยงโรคเบาหวานและโรคความดันโลหิสูงโดย

การมีส่วนร่วมของชุมชน. วิทยานิพนธ์ พย.ม. (สาขาการพยาบาลชุมชน) ขอนแก่น :

มหาวิทยาลัยขอนแก่น.